[pic] | EURÓPAI BIZOTTSÁG |

Brüsszel, 2010.11.10.

COM(2010) 640 végleges

A BIZOTTSÁG KÖZLEMÉNYE AZ EURÓPAI PARLAMENTNEK ÉS A TANÁCSNAK

ELŐCSATLAKOZÁSI TÁMOGATÁSI ESZKÖZ (IPA)FELÜLVIZSGÁLT TÖBBÉVES INDIKATÍV PÉNZÜGYI KERET A 2011 ÉS 2013 KÖZÖTTI IDŐSZAKRA

A BIZOTTSÁG KÖZLEMÉNYE AZ EURÓPAI PARLAMENTNEK ÉS A TANÁCSNAK

ELŐCSATLAKOZÁSI TÁMOGATÁSI ESZKÖZ (IPA)FELÜLVIZSGÁLT TÖBBÉVES INDIKATÍV PÉNZÜGYI KERET A 2011 ÉS 2013 KÖZÖTTI IDŐSZAKRA

Bevezetés

Az előcsatlakozási támogatási eszköz (Instrument of Pre-Accession Assistance, a továbbiakban: IPA) vonatkozásában a többéves indikatív pénzügyi keretet úgy alakították ki, hogy információt nyújtson a Bizottság által az 1805/2006/EK IPA-rendelet 5. cikkével összhangban javasolt, átfogó IPA-keret indikatív lebontásáról. Kapcsolódási pontként működik a bővítési csomag politikai kerete és a költségvetési eljárás között. Az egyes kedvezményezett országokra és a több kedvezményezettre irányuló programokhoz létrehozott többéves indikatív tervezési dokumentumok – amelyek révén az adott ország számára az előcsatlakozási támogatást nyújtják – figyelembe veszik majd a többéves indikatív pénzügyi keretben javasolt indikatív lebontást. A 2011–2013 időszakban, első alkalommal különálló többéves indikatív tervezési dokumentum készül a határon átnyúló együttműködést illetően is.

A többéves indikatív pénzügyi keret alapja a hároméves gördülő programozási ciklus. Rendes körülmények között a többéves indikatív pénzügyi keret az n., n+1. és n+2. évre vonatkozóan az n–2. év utolsó negyedévében jelenik majd meg a bővítési csomag részeként, a csomagban meghatározott politikai prioritások javasolt pénzügyi vetületeként, a pénzügyi keretet figyelembe véve. Mivel 2013 az IPA utolsó költségvetési éve, a jelenlegi többéves indikatív pénzügyi keret ugyanazon évekre vonatkozik, mint a korábbi, azaz 2011–2013-ra. Országonként és alkotóelemenként tünteti fel az előcsatlakozási támogatás keretéből juttatott összegeket ezekre az évekre, mutatja továbbá a több kedvezményezettre irányuló programok kereteit és a kiadások támogatását.

Csakúgy, mint az elmúlt évek során, a többéves indikatív pénzügyi keretet az érintett országok jelenlegi helyzete alapján teszik közzé, tehát a pénzügyi keret ebben a szakaszban nem vetít előre semmiféle előzetes tanácsi határozatot a bővítési csomagban közzétett véleményekkel vagy bármely tagjelölt ország csatlakozásának várható időpontjával kapcsolatosan. Első alkalommal terjed ki Izlandra, mint kedvezményezett országra[1]. Amennyiben a jelenlegi többéves indikatív pénzügyi keret következő, 2011 őszén esedékes éves közzététele előtt felmerülő jelentős módosítására van szükség, a Bizottság megfelelő időben közzéteszi a módosított változatot. A tagjelölt ország uniós csatlakozását követően az adott ország számára átmenetileg előirányzott előcsatlakozási alapok – a csatlakozás évétől kezdve – nem állnak majd az új tagállam rendelkezésére.

Az előcsatlakozás általános politikai prioritásait a csatlakozási és európai partnerségek keretében a haladásról szóló éves jelentésekben és az Európai Parlamentnek és a Tanácsnak minden évben benyújtott bővítési csomagban található bővítési stratégiai dokumentumban határozzák meg.

Stratégiai pénzügyi programozás

1. A pénzeszközök elosztása az országok között

A 2007. évi juttatások felosztásakor a Bizottság azon kötelezettségvállalásából indultak ki, hogy egyetlen kedvezményezett ország sem kaphat 2007-ben kevesebb támogatást, mint amennyit 2006-ban kapott, valamint hogy Bosznia-Hercegovina és Albánia ne kapjon kevesebb támogatást, mint amennyit 2004 és 2006 között átlagosan évente egyenként kaptak. Ez utóbbi azt tükrözte, hogy ezen országok támogatását előre, már 2004-ben meghatározták.

A 2008-ra és az azt követő évekre vonatkozó számadatokat a szükségletek és hatások becsléseként a múltban meghatározott fejenkénti juttatások alapján számolták ki. Ezen intézkedéssel szemben a jelenlegi pénzügyi keret során az egy főre számított szintek a Nyugat-Balkán potenciális tagjelölt országainak mindegyike esetében meghaladják a CARDS keretében 2004–2006-ban kapott, (2004. évi árakon) 23 EUR-s fejenkénti átlagot. Montenegró esetében az egy főre számított finanszírozási szintek magasabbak, mint a többi lehetséges tagjelölt ország esetében, figyelembe véve a megfelelő igazgatási intézményekhez – az ország méretétől függetlenül – szükséges finanszírozás minimális szintjét. A pénzeszközök általános, országok közötti lebontását tiszteletben tartották, Koszovó kivételével[2], amely megnövekedett IPA-finanszírozáshoz jutott. 2008-ban Koszovó számára az új alapoknak a koszovói stabilitás és fejlődés támogatása érdekében való szélesebb körű mobilizálásának részeként a költségvetési hatóság 60 millió eurót nyújtott. Ezt fel nem használt makroszintű pénzügyi támogatási előirányzatokból származó további 60 millió EUR-s átcsoportosítással egészítették ki. 2009-ben a 2008 júliusában megrendezett donorkonferenciát követően további 40 millió EUR-t kötöttek le.

Tagjelölt országként Horvátország és Macedónia Volt Jugoszláv Köztársaság mint tagjelölt országok számára (2004-es árakon számítva) fejenként több mint 30 EUR-s szintet különítettek el. Horvátország számára ezt a szintet tartják fenn az időszak alatt. Macedónia Volt Jugoszláv Köztársaság esetében egy főre számítva a finanszírozás továbbra is nő, figyelembe véve a megfelelő igazgatási intézmények kiépítéséhez – az ország méretétől függetlenül – szükséges finanszírozás minimális szintjét.

Törökország esetében – az ország méretét és felvevőképességét figyelembe véve – az egy főre jutó támogatás szintje fokozatosan növekszik a 2007-2013 közötti időszakban.

2. A pénzeszközök elosztása az alkotóelemek között

IPA-támogatást az alkotóelemek szerinti következő öt területen nyújtanak: I. – Átmeneti támogatás és intézményfejlesztés; II. – Határokon átnyúló együttműködés; III. – Területfejlesztés; IV. – Humánerőforrás-fejlesztés; valamint V. – Vidékfejlesztés.

Az I. alkotóelem – Átmeneti támogatás és intézményfejlesztés – fedezi az összes intézményfejlesztési tevékenységet és a közösségi vívmányokhoz kapcsolódó befektetéseket; segítséget nyújt a kedvezményezett országoknak az adminisztratív és igazságügyi kapacitás kiépítéséhez, valamint – prioritás alapján – olyan együttműködési intézkedésekre irányul, amelyekre más alkotóelemek hatálya kifejezetten nem terjed ki.

A II. alkotóelem – Határokon átnyúló együttműködés – támogatja a határokon átnyúló tevékenységeket a kedvezményezett országok között, valamint a kedvezményezett országok és a tagállamok között; kiterjed az IPA-kedvezményezettek részvételére az Európai Regionális Fejlesztési Alap (ERFA) nemzetek közötti és régiók közötti együttműködési programjaiban, továbbá adott esetben az Európai Szomszédsági és Partnerségi Támogatási Eszköz tengeri medencékre vonatkozó programjaiban való részvételükre is.

A III. és a IV. alkotóelem a tagjelölt országok számára hozzáférhető, amelyek célja, hogy csatlakozásukig felkészítsék ezen országokat a strukturális alapok és a Kohéziós Alap programozására, végrehajtására és irányítására, oly módon, hogy a külső segítségnyújtásra vonatkozóan meghatározott szabályok keretein belül a lehető legnagyobb mértékben közelítenek ezen alapok végrehajtási módszereihez. Különösen a III. alkotóelem – Területfejlesztés – igyekszik a lehető legteljesebb mértékig követni az ERFA-t és a Kohéziós Alapot. A IV. alkotóelem – Humánerőforrás-fejlesztés – az európai foglalkoztatási stratégia keretében az Európai Szociális Alapra készíti fel a tagjelölt országokat. Az V. alkotóelem – Vidékfejlesztés – segítséget nyújt a tagjelölt országok számára a csatlakozást követő uniós finanszírozású vidékfejlesztési programokra való felkészülésben azáltal, hogy olyan rendszereken keresztül valósít meg előcsatlakozási támogatást, amelyek a lehető leginkább hasonlítanak a csatlakozás után szükséges rendszerekhez.

A pénzeszközök alkotóelemek közötti meghatározásakor kellő figyelmet fordítottak a jelenlegi tagjelölt országok decentralizált közigazgatási rendszereinek – a III., IV. és V. alkotóelem végrehajtásához szükséges – felkészültségére, valamint a II. alkotóelem – azaz a tagállamokkal való határokon átívelő együttműködés – finanszírozására irányuló igényre, hogy az megegyezzen az 1b. fejezetből az ERFA-nak juttatott finanszírozás összegével.

3. Egyéb juttatások

Támogatási kiadások

Ez a keret fedezi az IPA végrehajtásához közvetlenül kapcsolódó igazgatási költségeket.

A több kedvezményezettre irányuló programok juttatásai

Az I. alkotóelemnek megfelelően a több kedvezményezettre irányuló programok célja a nemzeti programok kiegészítése, valamint a Nyugat-Balkán országaival és Törökországgal fenntartott többoldalú kapcsolatok megerősítése. A stratégia középpontjában a térség európai integrációja és stabilitása szempontjából létfontosságúnak ítélt területek állnak, és az országok együttműködését igénylő ügyekkel kíván foglalkozni. E keret biztosít finanszírozást a regionális hatást kifejtő programok számára, illetve olyan programoknak, amelyek esetében a nagyobb méretből vagy hatókörből adódó megtakarítások miatt előnyösebb lehet a több kedvezményezett országban történő horizontális végrehajtás.

A több kedvezményezettre irányuló programok többek között a Regionális Közigazgatási Képzési Központot, a Közép-európai Szabadkereskedelmi Megállapodást (CEFTA), a Regionális Együttműködési Tanácsot (RCC), a szervezett bűnözés elleni küzdelmet, az Erasmus-ösztöndíjakat és a felsőoktatást támogatják. Alapul szolgálnak továbbá a civil társadalmi eszközhöz, amely ötvözi a nemzeti és a több kedvezményezettre irányuló IPA programok forrásait. A nyugat-balkáni országok, Törökország és Izland intézményfejlesztéséhez a TAIEX-eszköz nyújt támogatást, valamint rendelkezésre állnak juttatások a regionális és nemzeti programok ellenőrzéséhez és értékeléséhez, továbbá tájékoztatási és kommunikációs tevékenységekhez. A regionális és horizontális juttatások jelentős része továbbra is a kkv-kkel, az energiahatékonysággal és az infrastruktúrafejlesztéssel kapcsolatos beruházási igények támogatására irányul, amelyeket az Európai Beruházási Bankkal és más nemzetközi pénzügyi intézményekkel szorosan együttműködve valósítanak meg. E támogatást a Nyugat-balkáni Beruházási Keret révén koordinálják, melyet 2009 végén hoztak létre és célja az, hogy javítsa a Nyugat-Balkán országaiban aktív szerepet vállaló donorok és nemzetközi pénzügyi szervezetek közötti koordinációt és együttműködést. 2010-től kezdődően a végrehajtás megkönnyítése érdekében a II. alkotóelem egy részét – nevezetesen az ERFA földközi-tengeri és délkelet-európai nemzetek közötti együttműködési programjaiban való részvételt – szintén több kedvezményezett bevonásával hajtják majd végre.

A számadatok ismertetése

A következő táblázatban a fenti adatok jelenlegi árakon és euróban kifejezve találhatók meg. Országonként és alkotóelemenként, valamint a több kedvezményezettre irányuló programokra és a támogatási kiadásokra lebontva mutatja ki a juttatásokat. Referenciaként az előző évekre vonatkozó kötelezettségvállalási számadatok, valamint a 2010-re vonatkozó aktualizált számadatok is fel vannak tüntetve.

Felülvizsgált többéves indikatív pénzügyi keret: az előcsatlakozási támogatási eszköz (IPA) keretének lebontása a 2011 és 2013 közötti időszakra országonként és alkotóelemenként

Alkotóelem | 2007 | 2008 | 2009 | 2010 | 2011 | 2012 | 2013 |

HORVÁTORSZÁG |

Átmeneti támogatás és intézményfejlesztés | 49,611,775 | 45,374,274 | 45,601,430 | 39,483,458 | 39,959,128 | 40,872,310 | 38,513,885 |

Határokon átnyúló együttműködés | 9,688,225 | 14,725,726 | 15,898,570 | 15,601,136 | 15,869,158 | 16,142,542 | 16,698,384 |

Területfejlesztés | 45,050,000 | 47,600,000 | 49,700,000 | 56,800,000 | 58,200,000 | 59,348,000 | 62,000,000 |

Humánerőforrás-fejlesztés | 11,377,000 | 12,700,000 | 14,200,000 | 15,700,000 | 16,000,000 | 16,040,000 | 18,000,000 |

Vidékfejlesztés | 25,500,000 | 25,600,000 | 25,800,000 | 26,000,000 | 26,500,000 | 27,268,000 | 27,700,000 |

ÖSSZESEN | 141,227,000 | 146,000,000 | 151,200,000 | 153,584,594 | 156,528,286 | 159,670,852 | 162,912,269 |

MACEDÓNIA VOLT JUGOSZLÁV KÖZTÁRSASÁG |

Átmeneti támogatás és intézményfejlesztés | 41,641,613 | 41,122,001 | 39,310,500 | 36,917,068 | 28,803,410 | 28,207,479 | 27,941,228 |

Határokon átnyúló együttműködés | 4,158,387 | 4,077,999 | 4,371,501 | 4,467,526 | 5,124,876 | 5,183,373 | 5,243,041 |

Területfejlesztés | 7,400,000 | 12,300,000 | 20,800,000 | 29,400,000 | 39,300,000 | 42,300,000 | 51,800,000 |

Humánerőforrás-fejlesztés | 3,200,000 | 6,000,000 | 7,100,000 | 8,400,000 | 8,800,000 | 10,380,000 | 11,200,000 |

Vidékfejlesztés | 2,100,000 | 6,700,000 | 10,200,000 | 12,500,000 | 16,000,000 | 19,000,000 | 21,028,000 |

ÖSSZESEN | 58,500,000 | 70,200,000 | 81,782,001 | 91,684,594 | 98,028,286 | 105,070,852 | 117,212,269 |

Alkotóelem | 2007 | 2008 | 2009 | 2010 | 2011 | 2012 | 2013 |

IZLAND |

Átmeneti támogatás és intézményfejlesztés | 10,000,000 | 12,000,000 | 6,000,000 |

ÖSSZESEN | 10,000,000 | 12,000,000 | 6,000,000 |

TÖRÖKORSZÁG |

Átmeneti támogatás és intézményfejlesztés | 256,702,720 | 256,125,297 | 239,550,810 | 217,809,826 | 228,620,919 | 233,900,336 | 238,325,843 |

Határokon átnyúló együttműködés | 2,097,280 | 2,874,709 | 3,049,190 | 3,090,174 | 9,779,081 | 9,974,664 | 10,174,157 |

Területfejlesztés | 167,500,000 | 173,800,000 | 182,700,000 | 238,100,000 | 293,400,000 | 367,805,000 | 378,000,000 |

Humánerőforrás-fejlesztés | 50,200,000 | 52,900,000 | 55,600,000 | 63,400,000 | 77,600,000 | 89,930,000 | 96,000,000 |

Vidékfejlesztés | 20,700,000 | 53,000,000 | 85,500,000 | 131,300,000 | 172,500,000 | 197,890,000 | 213,000,000 |

ÖSSZESEN | 497,200,000 | 538,700,006 | 566,400,000 | 653,700,000 | 781,900,000 | 899,500,000 | 935,500,000 |

ALBÁNIA |

Átmeneti támogatás és intézményfejlesztés | 54,318,790 | 65,237,756[3] | 71,360,000 | 84,200,000[4] | 84,301,650 | 85,987,683 | 87,446,037 |

Határokon átnyúló együttműködés | 6,681,210 | 8,582,244 | 9,822,921 | 9,973,173 | 10,126,636 | 10,283,169 | 10,666,232 |

ÖSSZESEN | 61,000,000 | 73,820,000 | 81,182,921 | 94,173,173 | 94,428,286 | 96,270,852 | 98,112,269 |

BOSZNIA-HERCEGOVINA |

Átmeneti támogatás és intézményfejlesztés | 58,136,394 | 69,854,783 | 83,900,000 | 100,688,099 | 102,681,861 | 104,673,499 | 106,870,228 |

Határokon átnyúló együttműködés | 3,963,606 | 4,945,217 | 5,207,746 | 4,696,495 | 4,746,425 | 4,797,353 | 4,942,041 |

ÖSSZESEN | 62,100,000 | 74,800,000 | 89,107,746 | 105,384,594 | 107,428,286 | 109,470,852 | 111,812,269 |

Alkotóelem | 2007 | 2008 | 2009 | 2010 | 2011 | 2012 | 2013 |

MONTENEGRÓ |

Átmeneti támogatás és intézményfejlesztés | 27,490,504 | 28,112,552 | 29,832,179[5] | 29,838,823 | 29,843,599 | 30,446,471 | 30,996,035 |

Határokon átnyúló együttműködés | 3,909,496 | 4,487,448 | 4,667,821 | 3,682,690 | 4,310,344 | 4,338,551 | 4,418,687 |

ÖSSZESEN | 31,400,000 | 32,600,000 | 34,500,000 | 33,521,513 | 34,153,943 | 34,785,022 | 35,414,722 |

SZERBIA |

Átmeneti támogatás és intézményfejlesztés | 181,496,352 | 179,441,314 | 182,551,643 | 186,206,679 | 189,956,810 | 193,801,948 | 203,101,005 |

Határokon átnyúló együttműködés | 8,203,648 | 11,458,686 | 12,248,357 | 11,751,753 | 11,922,790 | 12,097,244 | 11,630,694 |

ÖSSZESEN | 189,700,000 | 190,900,000 | 194,800,000 | 197,958,432 | 201,879,600 | 205,899,192 | 214,731,699 |

KOSZOVÓ |

Átmeneti támogatás és intézményfejlesztés | 68,300,000 | 184,700,000 | 106,100,000 | 66,100,000 | 65,828,286 | 67,070,852 | 70,712,269 |

Határokon átnyúló együttműködés | 0 | 0 | 0 | 1,200,000 | 2,871,714 | 2,929,148 | 2,987,731 |

ÖSSZESEN | 68,300,000 | 184,700,000 | 106,100,000 | 67,300,000 | 68,700,000 | 70,000,000 | 73,700,000 |

Alkotóelem | 2007 | 2008 | 2009 | 2010 | 2011 | 2012 | 2013 |

ORSZÁGPROGRAMOK ÖSSZESEN |

1,109,427,000 | 1,311,720,006 | 1,305,072,668 | 1,397,306,900 | 1,553,046,687 | 1,692,667,622 | 1,755,395,497 |

TÖBB KEDVEZMÉNYEZETTRE IRÁNYULÓ PROGRAMOK |

Átmeneti támogatás és intézményfejlesztés | 129,571,000[6] | 137,736,644[7] | 188,867,536[8] | 141,706,551[9] | 186,269,100 | 156,860,000 | 177,845,477 |

Határokon átnyúló együttműködés | 0 | 0 | 0 | 4,921,679 | 5,293,313 | 5,672,378 | 6,059,026 |

TÁMOGATÁSI KIADÁSOK |

44,793,000 | 51,950,000 | 47,648,000 | 47,393,000 | 52,183,900 | 80,500,000 | 84,500,000 |

VÉGÖSSZEG |

1,263,200,000 | 1,501,406,650 | 1,541,588,204 | 1,591,328,130 | 1,796,793,000 | 1,935,700,000 | 2,023,800,000 |

A számadatok euróban, jelenlegi árakon vannak megadva.

[1] Az Európai Parlament és a Tanács 2010. június 16-i 540/2010/EU rendelete az előcsatlakozási támogatási eszköz (IPA) létrehozásáról szóló 1085/2006/EK tanácsi rendelet módosításáról.

[2] Az ENSZ Biztonsági Tanácsának 1999. évi 1244. határozata értelmében.

[3] Beleértve 3,12 millió EUR összegű, korábbi programokból átvitt pótlólagos eszközöket.

[4] Beleértve 1,5 millió EUR összegű, korábbi programokból átvitt pótlólagos eszközöket.

[5] Beleértve 1,2 millió EUR összegű, korábbi programokból átvitt pótlólagos eszközöket.

[6] Beleértve 20,6 millió EUR összegű, korábbi programokból átvitt pótlólagos eszközöket.

[7] Beleértve 2,0 millió EUR összegű, korábbi programokból átvitt pótlólagos eszközöket.

[8] Beleértve 22,8 millió EUR összegű, korábbi programokból átvitt pótlólagos eszközöket.

[9] Ez 29 millió EUR összegű csökkenést tartalmaz az élelmezésbiztonsági eszköz javára, amely 2011-ben (14 millió EUR), 2012-ben (6 millió EUR) és 2013-ban (9 millió EUR) kerül ,visszafizetésre. A fenti években visszafizetett eszközöket Izland számára különítik el. A számadat 2,7 millió EUR összegű, korábbi programokból átvitt pótlólagos eszközöket is tartalmaz.